West End Girls
„West End Girls“ — ინგლისური სინთპოპ-დუეტ Pet Shop Boys-ის სიმღერა და სინგლი. გამოვიდა 1984 წლის აპრილში. სიმღერის პირველი ვერსიის პროდიუსერი არის ბობი ორლანდო. სინგლი გამოიცა Columbia Records-ის კუთვნილ Bobcat Records-ზე 1984 წელს და აშშ-სა და ევროპის ქვეყნებში იქცა ჰიტად. მას შემდეგ, რაც დუეტმა EMI-სთან კონტრაქტი გააფორმა, სიმღერა კვლავ იქნა ჩაწერილი სტივენ ჰეიგის თანაშემწეობით ჯგუფის პირველი ალბომისთვის Please. 1985 წლის ოქტომბერში სიმღერა კვლავ გამოიცა, 1986 წელს ბრიტანეთაა და აშშ-ში ჩარტების #1 პოზიციაზე მოხვედრით. 1987 წელს სიმღერამ მიიღო ჯილდო საუკეთესო სინგლისთვის Brit Awards-ზე და ჯილდო საუკეთესო საერთაშორისო სინგლისთვის აივორ ნოველოს დაჯილდოებაზე. 2005 წელს, ორიგინალური გამოცემიდან 20 წლის შემდეგ, კომპოზიტორებისა და სიმღერების ავტორების ბრიტანული აკადემიისგან მან მიიღო ათწლეულის სიმღერის წოდება, 1985-1994 წლების პერიოდის გათვალისწინებით. Pet Shop Boys-მა სიმღერა შეასრულა 2012 წლის ზაფხულის ოლიმპიური თამაშების დახურვის ცერემონიაზე. იგი აგრეთვე მოხვდა ვიდეო თამაშ Grand Theft Auto V-ს საუნდტრეკში.